Richard Carapaz

Richard Antonio Carapaz Montenegro (El Carmelo, Carchi probintzia, 1993ko maiatzaren 29a) ekuadortar txirrindulari profesionala da, Ineos taldekoa. 2019an Italiako Giroa irabazi zuen. Itzuli handi bat irabazi zuen lehen ekuadortarra izan zen. 

Tokio 2020 olinpiadetan -2021ean egindakoak- urrezko domina lortu zuen.

Bizitza 
Carchi probintzian jaio zen, Ekuadorko Andeetan, Kolonbiako mugatik gertu. Umetan txirrindulari izan nahi zuen, eta BMX urdin batera igota hazi zen, 3.000 metroko garaieran pedalei eraginez. Txirrindularitza, ordea, bigarren mailako kirola zen Ekuadorren, eta Kolonbiara joan zen 2015ean, erakusleiho aproposago baten bila. 2016an Europara egin zuen jauzi, eta Lizarte taldean hasi zen afizionatu mailan; Nafarroako Itzulian nagusitu zen urte horretan. Lizarten sei hilabete eskas eman ondotik, Movistarrek kontratatu zuen. Ikastun gisa iritsi zen, eta berehala konbentzitu zituen zuzendariak. Laugarren postuan amaitu zuen Italiako Giroa 2018an. 2019an, Giroko sailkapen nagusia eta bi etapa irabazi zituen.

Palmaresa

Sailkapen orokorra itzuli handietan

Erreferentziak

Kanpo estekak 
 

Italiako Giroaren irabazleak
Ekuadorko txirrindulariak
Italiako Giroko etapa irabazleak
2020ko Udako Olinpiar Jokoetako txirrindulariak
Olinpiar Jokoetako dominadunak txirrindularitzan
2020ko Udako Olinpiar Jokoetako dominadunak